Hvad er ACCS?

ACCS står for 'Air Command and Control System' og er et fælles computersystem, hvor al planlægning og kontrol af luftmilitære operationer i hele Nato skal samles.

Forsvarsalliancens øverste politiske ledelse besluttede at lave systemet i 1994.

Et datterselskab af en fransk samt en amerikansk våbenfabrikant - ThalesRaytheonSystems - står for udviklingen.

I Danmark blev der i første omgang lavet en radarovervågningsenhed samt et luftoperationscenter ved Karup.

Luftoperationscentret er siden blevet lukket, og Forsvarsministeriet har nu besluttet ikke at arbejde videre med radarovervågningsenheden.

Den danske del af ACCS har indtil videre kostet statskassen 97,7 millioner kroner, mens Nato har finansieret den resterende del af de 476,1 million kroner for projektets danske del.

Forsvaret benytter i dag et kontrolsystem, der er en kraftigt opdateret version af et system, der stammer fra 1960'erne.

Kilde: Forsvarsministeriet, ft.dk.